猴年随笔（一）
天风浩荡起青苹，希望如斯寄丙申。
砺剑能防窥塞夜，犁庭不许沐猴春。
虚窗枕月方留梦，活水扬帆始问津。
构党百年缘底事，泱泱代表要亲民。
（二）
吆喝广场围一圈，沐猴弄巧我看官。
拜年以后收银子，做戏之前奉果盘。
风雨乞怜非技痒，江湖取悦总心酸。
归来偊偊诚相戚，且作谋生如是观。
（三）
拾级晴和近岁时，豁眸遥对翠微姿。
山无虎且留猿啸，庭有槐还待雨施。
玩味浊斟三盏酒，收官残点一盘棋。
凭栏得句非陈腐，翘盼新春未可疑。
（四）
严霜似乎不相干，旦日能销二九寒。
屋脊青藤疏影附，梅梢褐袖暗香抟。
折枝心合尘怀远，揖客人嫌酒落单。
翁媪举杯频寄望，履新年景少艰难。
（五）
腊月梅花裹雪花，朔风仍可聚英华。
囊羞非卧袁安雪，榻窄还沽陆羽茶。
思故人凭心写信，贺新年用字堆纱。
摘枝遥递春消息，相握平安即梦涯。